stanford-oval/wikipedia huggingface dataset:
אל תאכל את המרגניות (סרט)
תקציר העלילה

לורנס "לארי" מקיי (דייוויד ניבן) הוא פרופסור לתיאטרון שעבר להיות מבקר תיאטרון בעיתון חשוב בניו יורק. הוא גר עם אשתו קייט (דוריס דיי) בדירה שכורה בניו יורק ביחד עם ארבעה בנים קטנים שהופכים את הבית ומשתעשעים בזריקת פצצות מים על העוברים ושבים ברחוב. גם העוזרת/מטפלת מגי (פטסי קלי) מתקשה להשתלט עליהם.
הביקורת הראשונה של לארי היא על הצגה בהפקתו של חברם אלפרד נורת' (ריצ'רד היידן) עם השחקנית הראשית דבורה ווהן (ג'ניס פייג'). לארי קוטל את ההצגה ובעיקר את ווהן. אלפרד הופך מאוהב לאויב ווהן מזכה את מקיי בשתי סטירות לחי במסעדת סארדיס שמצולמות ומפורסמות בכל העיתונים, לארי הופך לידוען ומוזמן לכל המסיבות האנשים החשובים לחוסר שביעות רצונה של קייט. לארי נאלץ גם לקרא מחזה של נהג המונית שלהם ג'ו פוזיטאנו (ג'ק ווסטון) ולהבהיר לו שהוא גרוע.
חוזה השכירות שלהם מסתיים והם מחליטים לעבור לבית עזוב ומוזנח בעיירה קטנה בשם הוטון (שם פיקטיבי) מצפון לניו יורק. קייט ומגי מתחילות לשפץ את הבית ולארי שלא יכול להתרכז בכתיבה מחליט לחזור לניו יורק ולגור במלון עד שהבית ישופץ.
קייט בינתיים משתלבת בחיי הקהילה במקום ושרה ורוקדת עם הילדים את "בבקשה אל תאכל את המרגניות".
קייט מתבקשת למצוא מחזה ולהעלות אותו בקהילה. היא מבקשת מאלפרד מחזה וזה רוצה להתנקם בלארי. הוא נזכר במחזה שנתן לו לארי כשהיה עדיין בקולג' ולא הועלה מעולם, מחליף את שם המחבר ונותן אותו לקייט. לארי מוזמן לחזרה וקייט שרה עם חברי הלהקה "לכל שנושבת הרוח". לארי נזכר שזה המחזה שלו, כועס מאוד ומסרב לתת הסכמתו להעלאתו ורק אחרי תחינות הוא מסכים בחוסר רצון וחוזר לניו יורק כועס.
דבורה ווהן מנצלת את ההזדמנות ומתחילה לפלרטט אתו. אמה של קייט, סוזי רובינסון (ספרינג בינגטון), מצליחה להשפיע על בתה קייט להגיע לניו יורק ושניהם מתפייסים. שניהם חוזרים מחובקים להוטון כשהילדים משליכים עליהם פצצת מים.
צוות השחקנים

| שם השחקן/ית | שם הדמות | הערות |
| --- | --- | --- |
| דוריס דיי | קייט מגיי |  |
| דייוויד ניבן | לורנס מגיי | מבקר תיאטרון |
| דניס פייג' | דבורה ווהן | שחקנית |
| ריצ'רד היידן | אלפרד נורת' | מפיק |
| ספרינג בינגטון | סוזי רובינסון | אמא של קייט |
| ג'ק ווסטון | ג'ו פוזיטנו | נהג מונית |
| פטסי קלי | מגי | עוזרת |
הערות שוליים

↑  כך נקרא הסרט בזמנו בישראל. התרגום המדויק יותר ל-Daisy הוא חיננית
יער חרובית

| --- | --- |

שדה חיטה בדרום יער חרובית
 נתונים ומידות
 שטח:  8,000 דונם
 מיקום
 מדינה:  ישראל ישראל
 מיקום:  שפלת יהודה 
 קואורדינטות:  31°44′25″N 34°51′09″E﻿ / ﻿31.74027778°N 34.8525°E﻿ / 31.74027778; 34.8525
  (למפת השפלה מוגדלת) יער חרובית(למפת השפלה רגילה) יער חרובית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יער חרובית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יער חרובית
 
מראה בצידו הדרומי של יער חרובית
יער חרובית הוא יער נטוע של קק"ל, הקרוי על שם עצי החרוב שבו, שנמצא דרומית לכביש 383 בין כפר מנחם לגפן בחבל עדולם, שטחו כ-8,000 דונם, והוא משתרע בין גבהים של 110 עד 180 מטרים מעל פני הים. קצהו הדרומי של היער גובל בנחל האלה ומעבר לו נמצא תל צפית, שיש המשערים שהוא גת המקראית. דרומית-מערבית ליער נמצאת תחנות הכוח "צפית", של חברת החשמל ותחנת הכוח דליה.
ביער עצי אורן, אקליפטוס, שקד וחרוב. בין החורשות נטועים עצי פרי, ובשטח היער טראסות חקלאיות נטושות, ואתרים היסטוריים כגון חורבת שימרה וחורבת דמדומית.
ביער חרובית הוכשרו דרכי נגישות לנכים. בקצה הצפון-מערבי של היער (סמוך לפניה מכביש 383) נמצא "פארק הלוחם" ששטחו 300 דונם, ובו מתקנים ושבילי טיול נגישים עם כיסא גלגלים. מצפון ליער שוכן אתר הנצחה קטן לחללי חיל התקשוב. היער חביב על רוכבי אופניים ובו שבילי אופניים וסינגלים באורך כולל של כ-13 ק"מ. שנים רבות עורכת תנועת הצופים את אחד ממחנות הקיץ שלה ביער חרובית.
היער היה אחד משלושת מרכזי הייעור הגדולים של הקק"ל בשנים 1955–1959 והועסקו בו רבים מיושבי מעברת חרובית.
דרך חרובית

בכניסה ליער חרובית מכביש 383 יש שתי כניסות ל"דרך חרובית". ביער יש שביל מעגלי באורך 9 ק"מ העובר בין השבילים המסומנים בצבעים אדום, ירוק וכחול. השביל מתאים לריצה ולרכיבה באופניים. אחרי הכניסה ליער מכביש 383 יש שולחנות פיקניק וחניון.
הערות שוליים

↑  מרכזי ייעור חדשים הוקמו בהרי ירושלים, דבר, 3 באפריל 1957
מראה כללי של יער חרובית ממרומי תל צפית שמדרום לו
| --- | --- |
בקרת זהויות :  NLI: 987007428537405171
שר הטבעות: שני הצריחים

| --- | --- |

 מבוסס על:  ספרו של ג'ון רונלד רעואל טולקין
 בימוי:  פיטר ג'קסון
 הופק בידי:  פיטר ג'קסון בארי מ. אוסבורן פראן וולש
 תסריט:  פראן וולש פיליפה בוינס פיטר ג'קסון לפי ספרו של: ג'.ר.ר. טולקין
 עריכה:  מייקל ג'. הורטון 
 שחקנים ראשיים:  ראו פירוט
 מוזיקה:  הווארד שור 
 צילום:  אנדרו לסני 
 מדינה:  ניו זילנד, ארצות הברית 
 חברת הפקה:  ניו ליין סינמה, WingNut Films 
 חברה מפיצה:  האחים וורנר ניו ליין סינמה
 שיטת הפצה:  הורדה דיגיטלית, וידאו על פי דרישה 
 הקרנת בכורה:  18 בדצמבר 2002
 משך הקרנה:  179 דקות
 משך הקרנה של גרסה מורחבת:  235 דקות (מתוכן 11 דקות תוספת צופים)
 שפת הסרט:  אנגלית 
 סוגה:  סרט פנטזיה, סרט דרמה, סרט פעולה, סרט מבוסס יצירה ספרותית 
 מקום התרחשות:  הארץ התיכונה 
 תקציב:  94 מיליון דולר
 הכנסות:  925,282,504 דולר
 הכנסות באתר מוג'ו:   twotowers
 פרסים:  פרס אוסקר לאפקטים הטובים ביותר (Jim Rygiel, Joe Letteri, Randall William Cook, Alex Funke)  פרס האוסקר על עריכת סאונד הטובה ביותר (Mike Hopkins)  פרס הוגו לעיבוד הדרמטי הטוב ביותר (ארוך) 
 סרט קודם:  שר הטבעות: אחוות הטבעת
 סרט הבא:  שר הטבעות: שיבת המלך
 אתר רשמי
 דף הסרט ב־IMDb
 
שר הטבעות: שני הצריחים (באנגלית: The Lord of the Rings: The Two Towers) הוא סרט קולנוע ניו זילנדי-אמריקאי מסוגת פנטזיה משנת 2002 שביים פיטר ג'קסון. הוא השני בטרילוגיית סרטי שר הטבעות והוא מבוסס על ספרו של ג'ון רונלד רעואל טולקין, "שר הטבעות". הסרט הכניס מעל 925 מיליון דולר ברחבי העולם, ובכך הפך לסרט העשירי המצליח בכל הזמנים.
הסרט זכה במגוון רחב של פרסים, בהם שני פרסי אוסקר מתוך שישה, בקטגוריות עריכת הסאונד והאפקטים המיוחדים; חמישה מתוך עשרה פרסי סאטורן; שלושה פרסי באפט"א מתוך עשר מועמדויות; שלושה פרסי טקס ה-MTV; פרס גראמי על הפסקול; פרס הוגו היוקרתי על העיבוד הדרמטי הטוב ביותר ומועמדות לפרס גילדת שחקני המסך עבור צוות שחקנים.
עלילה

הסרט מתחיל בפלשבק מהסרט הראשון בטרילוגיה בקטע בו גנדלף נופל מהגשר בקאזאד דום ונלחם בבאלרוג בזמן ששניהם נופלים לתהום. פרודו בגינס ממשיך את מסעו באמין מויל עם סם, כאשר הם מותקפים על ידי גולום, אך מצליחים לקשור אותו. סם רוצה להורגו, אך פרודו מרחם עליו. הם מכריחים את גולום לבסוף להובילם למורדור.
בינתיים, אראגורן, לגולאס וגימלי במרדף מתמשך אחר האורקים, אשר מרי ופיפין שבויים בידיהם, עד הגיעם לממלכת רוהאן, ולגולאס משער שההוביטים נלקחים לאייזנגארד. סארומן מתחיל במתקפתו על הארץ התיכונה ועל עיר הבירה אדוראס. תיאודן מלך רוהאן מרגיש חולשה מנטלית ופיזית בעקבות השפעת הכישופים של יועצו האישי, גרימא לשון נחש, אשר פועל בשליחות סארומן. האורקים אשר מתקיפים את אדמות רוהאן הורגים את בנו יחידו של המלך, תיאודרד. אחיינו של תיאודן, איאומר, מבין שגרימא לשון נחש כישף את תיאודן מטעם סארומן ותוקף אותו. בעקבות כך הוא מגורש על ידי לשון נחש.
פרודו וסם חוצים את ביצות המתים ומגיעים לשער השחור. אאומר ואנשיו מאתרים את האורקים ששבו את מרי ופיפין וטובחים בהם. מרי ופיפין מצליחים לברוח בלי שאף אורק או אדם יראה אותם ונכנסים ליער פנגורן. שם הם פוגשים את זקן-עץ מגזע העצנים. אאומר פוגש את אראגורן, לגולאס וגימלי ומספר להם על הטבח באורקים. שלושת הציידים מגלים כי המסלול של ההוביטים מוביל ליער פנגורן ונתקלים בקוסם הלבן, שמתגלה כגנדלף אשר נולד מחדש, לאחר שהקריב את עצמו בקרב מול הבאלרוג. הם רוכבים לאדוראס, שם הם שוברים את הכישוף של סארומן שהוטל על תיאודן ומגרשים את גרימא לשון נחש. תיאודן מבקר את קבר בנו המת ומחליט להימלט עם בני עמו לנקרת הלם, שם המבצר החזק והמערות הגדולות יספקו הגנה ומחסה מפני אויביו. גנדלף יוצא ברכיבה בחיפוש אחר אאומר.
בדרכם לנקרת הלם, אראגורן יוצא להציל את תושבי רוהאן מזאבי הפרא (וארגים) של סארומן. הוא נופל במהלך הקרב מצוק לנהר ונסחף. בריוונדל, ארוון משתכנעת על ידי אביה שעידן גזע העלפים תם, והיא עוזבת למערב. אלרונד מהרהר האם העלפים צריכים להושיט עזרה לגזע האנושי. ביתילין, גולום מצליח להדחיק את הצד האפל שלו, ומנסה להתחבר אל שני ההוביטים. הם נשבים בידי פאראמיר, אחיו הצעיר של בורומיר, שלוכד בתחילה את גולום משום שהוא מגלה עניין בטבעת האחת. פאראמיר מחליט שהטבעת תעבור לגונדור. ברוהאן, אראגורן מתעורר, וכאשר הוא רוכב בחזרה לנקרת הלם, הוא רואה את צבאו של סארומן: לפחות עשרת אלפים אורקים. כאשר הוא מגיע, 300 לוחמים מתכוננים כבר לקרב. 200 קשתים עלפים מלוריין מגיעים לעזרתם. ביער פנגורן, זקן-עץ ועצנים אחרים מכנסים דיון מועצה לאחר שמרי ופיפין מנסים לשכנעם להשתתף במאבק.
הקרב מתחיל, והעלפים מצליחים להחזיק את האורקים מחוץ לחומות. אך ההגנה נפרצת ורבים נהרגים כאשר האורקים מפוצצים את החומה ופורצים פנימה למרות נסיונותיהם של אראגורן וגימלי להדוף אותם. בפנגורן, זקן-עץ והעצנים האחרים מחליטים שלא לצאת להילחם, אך כאשר פיפין לוקח את זקן-עץ איתו ליער אותו סארומן השמיד באזור אייזנגרד, הוא מתמלא בזעם ומחליט לתקוף את אייזנגרד. באוסגיליאת, פאראמיר וההוביטים מתעמתים עם הנאזגול, רפא הטבעת ושליחו של סאורון. גנדלף, איאומר ואלפיים רוהירים מביסים את צבא האורקים בזמן שהעצנים מתקיפים ומציפים את אייזנגרד. סם ופאראמיר מצילים את פרודו מידו של הנאזגול. פאראמיר מחליט לשחרר את ההוביטים. גנדלף ואדוני הסוסים מבינים כעת כי מתקפה גדולה בדרך אליהם, ושתקוותם היחידה הוא פרודו. אחרי היחס הרע מאנשיו של פאראמיר, הצד האפל של גולום חוזר לשלוט בו, והוא מחליט לבגוד בפרודו וסם בשביל הטבעת.
צוות השחקנים הראשי

אלייז'ה ווד - פרודו בגינס
שון אסטין - סמוויז גמג'י
ויגו מורטנסן - אראגורן
איאן מקלן - גנדלף האפור
דומיניק מונאהן - מרי
בילי בויד - פיפין
אורלנדו בלום - לגולאס
ג'ון ריס-דייוויס - גימלי
כריסטופר לי - סארומן הלבן
הוגו ויבינג - אלרונד
קייט בלאנשט - גלדריאל
ליב טיילר - ארוון
אנדי סירקיס - גולום (קול ולכידת תנועה)
ברנרד היל - המלך תיאודן
מירנדה אוטו - אאווין
קארל אורבן - איאומר
דייוויד ווינהם - פאראמיר
בראד דוריף - גרימה לשון נחש
שון בין - בורומיר (בגרסה המורחבת)
ג'ון נובל - דנאתור (בגרסה המורחבת)
הערות שוליים

↑  The Lord of the Rings: The Two Towers - IMDb, נבדק ב-2019-10-09
| --- | --- |
בקרת זהויות :  NLI: 987007591075005171  BNE: XX5130976  GND: 4709499-0  LCCN: nr2002042474  NKC: unn2006375060  SUDOC: 078617715  VIAF: 316752098   WorldCat (עם VIAF): 316752098
תמרה דרו

| --- | --- |

כרזת הסרט בישראל
 מבוסס על:  תמרה דרו 
 בימוי:  סטיבן פרירס 
 הופק בידי:  אליסון אואן, טרייסי סיוורד, Paul Trijbits 
 תסריט:   מוירה בופיני על פי רצועת קומיקס מאת פוזי סימונדס
 עריכה:  מיק אודסלי 
 שחקנים ראשיים:  ג'מה ארטרטון דומיניק קופר לוק אוונס טמזין גרג
 מוזיקה:  אלכסנדר דספלה 
 צילום:  בן דייוויס 
 מדינה:  הממלכה המאוחדת 
 חברת הפקה:  BBC Films 
 חברה מפיצה:  BiM Distribuzione, דיסני+ 
 שיטת הפצה:  וידאו על פי דרישה 
 הקרנת בכורה:  18 במאי 2010 (פסטיבל קאן); 20 בספטמבר 2010 (בריטניה)
 משך הקרנה:  111 דק' 
 שפת הסרט:  אנגלית 
 סוגה:  קומדיה רומנטית, סרט עצמאי, סרט המבוסס על יצירה ספרותית 
 מקום התרחשות:  אנגליה, דורסט 
 תקופת התרחשות:  העשור הראשון של המאה ה-21 
 הכנסות באתר מוג'ו:   tamaradrewe
 אתר רשמי
 דף הסרט ב־IMDb
 
תמרה דרו (באנגלית: Tamara Drewe) הוא סרט קולנוע בריטי מסוגת קומדיה רומנטית משנת 2010 בבימויו של סטיבן פרירס. התסריט נכתב על ידי מוירה בופיני על פי רצועת קומיקס שבועית בשם זה מאת פוזי סימונדס, שפורסמה גם כרומן גרפי. רצועת הקומיקס שעליה מתבסס הסרט היא עיבוד מודרני לספרו של תומאס הרדי, "הרחק מהמון מתהולל".
עלילה

עלילת הסרט מתרחשת בעיקר ביודון, כפר בדיוני במחוז דורסט שבאנגליה. ניקולס (רוג'ר אלאם) ובת' (טמזין גרג) הרדימנט מפעילים בחוותם שבכפר, חוות סטונפילד, בית הארחה לסופרים המחפשים את שלוות הכפר לשם התמקדות בכתיבה. ניקולס עצמו הוא גם סופר מותחנים מצליח. תמרה דרו, צעירה נאה שגדלה בכפר אך מתגוררת בלונדון, בעלת טור בעיתון לונדוני, מגיעה אל החווה הסמוכה, חוות וינארדס, כדי להכינה למכירה בעקבות מות אמהּ, שהתגוררה בחווה. את החווה רכשו הוריה של תמרה מהוריו של אנדי קוב (לוק אוונס), שירדו מנכסיהם. אנדי, אהוב נעוריה של תמרה, עובד בחוות סטונפילד, ונמצא בקשרי יזיזות עם בעלת הפאב המקומי. תמרה שוכרת את שירותיו כדי שישפץ את הבית לקראת מכירתו.
בנעוריה הייתה תמרה בעלת חוטם נשרי וגדול, שזיכה אותה בכינוי "החוטמנית". היא עברה ניתוח פלסטי, וכעת פניה נאות ביותר, ומעוררות את התפעלותם של בני הכפר. במופע רוק שנערך בסמוך לכפר מודיעה הלהקה על התפרקותה, לאחר שאחד מחברי הלהקה גזל מהמתופף, בן סרג'נט (דומיניק קופר), את בת זוגו. תמרה מגיעה לראיין את בן, ובן הופך לבן זוגה, ועובר להתגורר אתה יחד עם הבוקסר שלו, בוס. כעבור זמן מה השניים עוברים לביתו של בן בלונדון.
שתי תלמידות תיכון מקומיות, ג'ודי (ג'סיקה ברדן) וקייסי, משתעשעות בהשלכת ביצים על מכוניות חולפות ובקריאת עיתון נוער. ג'ודי מעריצה את בן. השתיים מתגנבות לביתה של תמרה בכפר, וג'ודי שולחת מהמחשב של תמרה דואר אלקטרוני לבן, לאנדי ולניקולס, ובו תמרה, לכאורה, מציעה לכל השלושה לשכב אתה. בן משתולל מזעם עם קבלת המכתב, ואינו מקבל את טענתה של תמרה שלא שלחה את המכתב. השניים נפרדים, ותמרה חוזרת לבדה לכפר, שם מתפתח רומן בינה ובין ניקולס, שאין זו הפעם הראשונה שהוא בוגד באשתו, העסוקה בטיפול בחווה ובבית ההארחה.
ג'ודי מתגנבת פעם נוספת לביתה של תמרה, וקוראת שם הודעת דואר אלקטרוני מבן, המבקש להביא את בוס לכפר לזמן מה. ג'ודי עונה בשמה של תמרה, וממליצה על מאלפת הכלבים המצטיינת, ג'ודי. בוס נמסר לטיפולה של ג'ודי, אך היא מתקשה לטפל בו.
ג'ודי וקייסי, העוקבות אחר תמרה בתקווה שבן יחזור אליה, מגלות את הרומן, ומצלמות בטלפון הסלולרי של קייסי, את תמרה וניקולס מתנשקים. קייסי מסרבת לעצתה של ג'ודי לשלוח את התמונה לבת', אך כאשר ניקולס חולף במכוניתו ומתיז עליה מי שלולית, היא מתמלאת זעם ושולחת את התמונה לטלפון של בת'. בת' הנדהמת מתנחמת בנשיקה מגלן (ביל קמפ), פרופסור לספרות המתארח בבית ההארחה, וניקולס רואה זאת. בת' מודיעה לניקולס על רצונה להתגרש ממנו עקב בוגדנותו. כאשר גלן שוהה בשדה, מגיע אליו ניקולס, ובין השניים פורצת מריבה, שבמהלכה ניקולס נחבט ומתעלף. גלן מנסה להעיר את ניקולס, אך לפתע מגיע בשעטה עדר פרות, שאותן הבריח בוס, כלבו של בן. גלן נמלט, והפרות דורסות למוות את ניקולס. אנדי, הרואה את הנעשה, מכוון את רובהו אל בוס, אך קודם שהוא לוחץ על ההדק נשמעת ירייה ההורגת את בוס - היורה היא החוואית בעלת הפרות.
בעקבות מותו של ניקולס מחליט גלן לעזוב את בית ההארחה, אך בת' מבקשת ממנו שיישאר אתה.
בן, שגילה את תעלוליה של ג'ודי בדואר האלקטרוני, גורם לה להתוודות בפני תמרה, אך תמרה מעדיפה את אנדי, החולם על חזרה לבית הוריו, שבו נולד (והוא כעת ביתה של תמרה). ג'ודי זוכה לחיבוק מבן, ומוודאת שקייסי תצלם זאת במצלמת הטלפון הסלולרי שלה.
צוות השחקנים

ג'מה ארטרטון - תמרה דרו
רוג'ר אלאם - ניקולס הרדימנט
ביל קמפ - ביל מקריבי
דומיניק קופר - בן סרג'נט
לוק אוונס - אנדי קוב
טמזין גרג - בת' הרדימנט
ג'סיקה בארדן - ג'ודי לונג
שארלוט כריסטי - קייסי שו
ג'ון בט - דיגורי
ג'וזי טיילור - זואי
ברונה גלאגר - יוסטשיה
פיפה הייווד - טס
סוזן וולדרידג' - פני אפמינסטר
אלכס קלי - אמא של ג'ודי
לולה פרירס - פופי הרדימנט
ג'ואל פריי - סטיב קאלי
פרשנות > על הזיקה בין הסרט למקורותיו

מקורו של הסרט, הרומן של הארדי, נרמז בסיסמתו של בית ההארחה, המבטיח לסופרים שימצאו עצמם בו "הרחק מההמון הסואן", כמו כותר ספרו של תומאס הארדי "הרחק מהמון מתהולל" (אשר עובד לסרט בשם "הרחק מן ההמון הסוער". כמו כן, תומאס הארדי ויצירתו הם נושא החיבור (האקדמי) של גלן, שאותו הוא מתאמץ להשלים בהיותו בחוות סטונפילד.
על הזיקה בין הסרט למקורותיו כתב אורי קליין:
ארז דבורה התייחס לשינוי הגישה בעת המעבר מרצועת הקומיקס לקולנוע:
פרשנות > על נשים והגברים שבחייהן

במרכזו של הסרט שתי נשים:
תמרה דרו (ששמה הוא שם הסרט) הצעירה והנאה, שבמהלך הסרט עוברים בחייה שלושה גברים: כוכב הרוק בן סרג'נט, הסופר המצליח והבוגדני ניקולס הרדימנט (אותו היא מכנה בזעמה Nichol-ass) ואהוב נעוריה, הפועל החסון אנדי קוב.
בת' הרדימנט, אשתו של ניקולס, העסוקה בתפעול השוטף של החווה ובית ההארחה, ואף מסייעת לניקולס בכתיבת ספריו, בלא שתזכה להכרת תודה על כך. היא משלימה במשך זמן רב עם בוגדנותו של ניקולס, עד שבגידתו בה עם תמרה, שלה היא מקבלת הוכחה מצולמת (המעידה על כך שהבגידה נחשפה לציבור, עדות שאליה מצטרפת הודאתו של אנדי שאף הוא ידע על כך) מגדישה את הסאה, וגורמת לה להודיע לניקולס על רצונה להתגרש. מותו של ניקולס בתאונה פוטר את בת' מהצורך לממש את החלטתה זו. בעקבות מותו של ניקולס מבקשת בת' מגלן, פרופסור לספרות שהתארח בבית ההארחה והיא שימשה לו כמוזה, להישאר אתה.
דמות נשית שלישית היא זו של ג'ודי לונג, תלמידת התיכון השובבה, החולמת על התמוססות בתוליה כשהיא בזרועותיו של בן סרג'נט. הערצתה לבן גורמת לה לפעילות התורמת רבות להנעת עלילת הסרט, שבסיומו ג'ודי מגשימה חלק מחלומה: סדרת תצלומים שבהם היא חבוקה בידי בן. יש הרואים בדמויותיהן של ג'ודי וקייסי מקבילה לדמויות פּאק והפיות במחזה חלום ליל קיץ; כמו השדון והפיות במחזה השייקספירי, כך גם שתי הנערות מטלטלות את יחסי האהבה של גבורי העלילה רק למען שעשועיהן. הבמאי, סטיבן פרירס, אף מגדיר את הסרט כ"קומדיה פסטורלית" ומציין את "חלום ליל קיץ" ואת "טום ג'ונס" כדוגמאות ל"קומדיה פסטורלית".
פרשנות > סרט עכשווי ומודרני

אף ששורשיו של הסרט ברומן מהמאה ה-19, ועלילתו מתרחשת בכפר שלו ונידח, הסרט עצמו הוא, כעדות הבמאי, "מאוד עכשווי ומודרני". מאפיין זה ניכר בטכנולוגיה המאפשרת תפניות עיקריות בעלילה: ג'ודי שלוחת מסרים (כוזבים) בדואר אלקטרוני, קייסי שולחת תצלום מפליל במסרון בטלפון סלולרי, הסופרים כותבים, כמובן, באמצעות מעבד תמלילים, וגלן מראה באושר לבת' את ספרו הטרי שיצא מהמדפסת.
הערות שוליים

↑  אורי קליין, עכבר העיר אונליין, "תמרה דרו": הנאה קולנועית לא מחייבת, באתר הארץ, 11 באוקטובר 2010
↑  ארז דבורה, בקומיקס זה היה עמוק יותר, באתר ynet, 10 באוקטובר 2010
↑  Simon Gallagher, TAMARA DREWE Review, באתר Heyuguys.co.uk,‏ 17 במאי 2010
1 2  ABOUT THE PRODUCTION, באתר הסרט
רבקה (מיני-סדרה, 1997)

| --- | --- |

 מבוסס על:  רבקה מאת דפנה דה מוריאה
 בימוי:  ג'ים או'בריאן
 הופק בידי:  הילרי הית'
 תסריט:  ארתור הופקרפט 
 עריכה:  מייקל פרקר
 שחקנים ראשיים:  צ'ארלס דאנס אמיליה פוקס דיאנה ריג
 מוזיקה:  כריסטופר גאנינג
 צילום:  רקס מיידמנט
 מדינה:  הממלכה המאוחדת גרמניה
 חברה מפיצה:  אולפני ITV 
 שיטת הפצה:  ישירות לווידיאו 
 הקרנת בכורה:  5 בינואר 1997 (הממלכה המאוחדת) 13 באפריל 1997 (ארצות הברית)
 משך הקרנה:  178 דקות
 שפת הסרט:  אנגלית
 סוגה:  סדרה המבוססת על ספר 
 דף הסרט ב־IMDb
 
רבקה (באנגלית: Rebecca) היא מיני-סדרה בריטית / גרמנית בבימויו של ג'ים או'בריאן. את התסריט כתב ארתור הופקרפט על פי הרומן "רבקה" מאת דפנה דה מוריאה שיצא לאור ב-1938.
הסדרה צולמה עבור חברת Carlton Television על ידי פורטמן הפקות בשיתוף עם ערוץ WGBH ועם Tele München. בארצות הברית שודרה הסדרה כחלק מתוכניות Masterpiece Theatre ברשת הטלוויזיה הציבורית PBS.
הפקה

בעיבוד הקולנועי של "רבקה" משנת 1940 שביים אלפרד היצ'קוק, הדמות של רבקה אינה מוצגת כלל על המסך. במיני-סדרה היא נראית מאחור וכן נראים הבזקים של עיניה ופיה (השחקנית לוסי קוהו), אם כי לא רואים את פניה במלואן.
השחקנית שמגלמת את גברת דה וינטר השנייה אמיליה פוקס היא בתה של ג'ואנה דייוויד ששיחקה באותו תפקיד בהפקה של ה-BBC משנת 1979.
הסדרה צולמה באתרים בצ'ארלסטאון בקורנוול, באחוזת לוטון הו בבדפורדשייר, בבית מונטקיוט בדרום סאמרסט, וברות'רפילד פארק בהמפשייר. צילומי הפנים נערכו בשפרטון סטודיוס.
צוות השחקנים

צ'ארלס דאנס – מר דה וינטר
אמיליה פוקס – גברת דה וינטר
דיאנה ריג – גברת דנוורס
ג'רלדין ג'יימס – ביאטריס
דניס ליל – ג'יילס
טום צ'דבון – פרנק קרולי
ג'ונתן קייק – ג'ק פאוול
ג'ון ברנוול – בן
פיי דאנאוויי – גברת ואן הופר
קלי ריילי – קלריס
טימותי וסט – מר בייקר
איאן מקדרמיד – חוקר מקרי המוות
פרסים

דיאנה ריג זכתה על הופעתה בפרס אמי לבידור בפריים טיים לשחקנית משנה מצטיינת במיני-סדרה או בסרט.
מסביב לעולם ב-80 יום (סרט, 1988)

| --- | --- |

 מבוסס על:  "מסביב לעולם בשמונים יום" מאת ז'ול ורן
 בימוי:  Geoff Collins 
 הופק בידי:  רוז פיליפס
 תסריט:  לאונרד לי
 מוזיקה:  סיימון ווקר
 מדינה:  אוסטרליה
 חברת הפקה:  סרטי ברבנק אוסטרליה
 חברה מפיצה:  NuTech Digital
 שיטת הפצה:  ישירות לווידיאו 
 הקרנת בכורה:  1988 (אוסטרליה)
 משך הקרנה:  48 דקות
 שפת הסרט:  אנגלית
 סוגה:  סרט מבוסס יצירה ספרותית 
 דף הסרט ב־IMDb
 
מסביב לעולם ב-80 יום (באנגלית: Around the World in 80 Days) הוא סרט הנפשה אוסטרלי שיצא ישירות לווידאו מבית סרטי ברבנק אוסטרליה. הוא הופץ במקור בשנת 1988. הסרט מבוסס על הרומן הצרפתי הקלאסי של ז'ול ורן, "מסביב לעולם בשמונים יום", שפורסם לראשונה בשנת 1873, ועובד על ידי לאונרד לי.
עלילה

ז'אן פספרטו הצרפתי הצעיר מגיע ללונדון בשנת 1872 כדי לעבוד כמשרתו האישי של מר פיליאס פוג ממש באותו יום שהאדון שלו מבצע הימור שמשנה את חיי שניהם. מר פוג מבטיח לחבריו במועדון שעכשיו ניתן לטייל מסביב לעולם ב-80 יום או פחות; הם חולקים עליו ולכן הוא מאתגר את עצמו לצאת למסע ולהוכיח שהם טועים. הוא מהמר איתם על סך 200,000 פאונד שהוא יפליג משם, יסייר בעולם ויחזור למקום הזה בדיוק בעוד שמונים יום או פחות. לאחר שקיבלו את ההימור שלו, חברי המועדון נפרדים ממנו ומאחלים לו בהצלחה במסע הארוך שלו ברחבי העולם. פספרטו מחבב מיד את המאסטר הנחוש החדש שלו, אבל למרות זאת, המשרת הצעיר לא מתלהב מדי להפליג הרחק מלונדון על סיפונו של כדור פורח. יום אחד לפני עזיבתם, בנק אנגליה הותקף ונשדד על ידי אדם שמראהו הפיזי דומה להפליא למראהו של מר פיליאס פוג. בלש בשם פיקס חוקר את הפשע ומכריז כי פיליאס פוג אשם בשוד הבנק ומסתתר מאחורי זהותו של ג'נטלמן אציל.
מר פוג ופספרטו עפים באמצעות הבלון הפורח מעל צרפת, איטליה והאלפים השווייצרים. בטוח שהוא יזכה בהימור שלו, מר פוג לא מסרב להוציא כל כסף שהוא צריך כדי שהמסע שלו ימשיך ללא הפרעות, גם אם זה אומר רכישת פילים. במהלך רכיבה על גבי פיל מבומביי לכלכותה, מר פוג ופספרטו נתקלים בתהלוכת סאטי, שבה אמורה להקריב אישה צעירה בשם אאודה את חייה (בניגוד לרצונה) על ידי קבוצת פגאניים. הם מחלצים את הנערה ומובילים אותה משם בבטחה לגור עם קרוב משפחה רחוק.
הרפתקאות ותקלות נוספות עוקבות אחר שני העמיתים כאשר הם חוצים את האוקיינוס השקט וארצות הברית, כשהבלש פיקס צופה ועוקב אחריהם. עם שובם ללונדון ביום ה-79 למסע, פיליאס פוג מואשם בשוד על ידי הבלש ומוכנס לתא המעצר. פוג לכוד בתא עד שנראה שזה מאוחר מדי עבורו להציג את עצמו במועדון בזמן כדי לזכות בהימור. לאחר מכן מר פיקס מופיע בתא בו מוחזק פוג ואומר לו שהוא עשה טעות איומה, ושהאיש האחראי באמת לשוד נתפס זה עתה. מר פוג מכה את מר פיקס בחוטם והבלש נופל על הקרקע מחוסר הכרה. פוג חוזר למעונו עם משרתו פספרטו, משלים עם העובדה שאיבד את הונו בהימור. כשהם מאמינים שהכל אבוד, עיתון מקומי מראה שהם טעו לגבי התאריך, וזה למעשה יום אחד מוקדם ממה שהם חשבו כי הם חצו את קו התאריך הבין-לאומי בזמן שהקיפו את כדור הארץ בכיוון מזרח. פוג ופספרטו ממהרים למועדון שם הם מציגים את עצמם בדיוק בזמן כדי לזכות בהימור. חברי המועדון מריעים להצלחתו של פוג וכולם מודים שהוא צדק והוכיח את טענתו. לאחר מכן מר פוג מבטיח לחבריו שלמעשה ניתן לעשות טיול מסביב לעולם תוך לא יותר מ-66 ימים, למורת רוחו של פספרטו שחושש מעוד טיול הרפתקני מסביב לעולם.
הפקה

הסרט הופק על ידי רוז פיליפס והציג מוזיקה מקורית מאת סיימון ווקר. הסרט חיקה את הסדרה הספרדית של חברת ההפקה BRB Internacional, "מסביב לעולם עם ווילי פוג" (1981), בשימושה בבעלי חיים מואנשים בתפקידי בני האדם; מר פיליאס פוג מוצג כשועל אדום וז'אן פספרטו כקוף.
בישראל

הסרט הופץ פעמיים בישראל באמצעות קלטות וידאו תחילה בשנת 1990, כשעל בימוי הדיבוב אחראי ניקו בר ועל הפקת הדיבוב שרון מלמד (שניהם שימשו גם כמדבבים הבלעדיים של הסרט), ובהפצתו השנייה, בשנת 1997, מורן לכיש היה אחראי על בימוי הדיבוב ועוזי פוקס, סאלי אמיגה וענבר שטגר עזרא שימשו כמפיקי הדיבוב. המדבבים בהפצה השנייה כוללים את:
יהויכין פרידלנדר – פיליאס פוג
גיורא קנת – פספרטו
עמי מנדלמן – מר פיקס
יואב בר-לב, מיכה אוזין סליאן, ניר רון ואורלי קטן – דמויות שונות
הערות שוליים

↑  BCDB
↑  "Release dates for Around the World in 80 Days". IMDb. נבדק ב-29 במרץ 2008. {{cite web}}:  (עזרה)
↑  FilmAffinity
↑  Prime Video
↑  Tubi
קיראן מזומדאר-שאו

| --- | --- |

 לידה:  23 במרץ 1953 (בת 71) בנגלור, הודו 
 מדינה:  הודו 
 מקום מגורים:  בנגלור 
 השכלה:  Mount Carmel College, Bangalore  אוניברסיטת בנגאלור  אוניברסיטת הפדרציה אוסטרליה 
 מעסיק:  ביוקון 
 תפקיד:  יושבת ראש 
 פרסים והוקרה:  מדליית הזהב על שם אותמר (2014)  פדמה באושן במדע והנדסה (1989)  פאדמה שרי למסחר ולתעשייה (2005)  Corresponding Fellow of the Royal Society of Edinburgh (2022)  חבר כבוד של מסדר אוסטרליה (2 בינואר 2020)  פרס הכלכלה העולמית (2014)  פרס ניקיי - אסיה (2009)  דוקטור לשם כבוד מאוניברסיטת גלאזגו (2008)  אבירה בלגיון הצרפתי (2016)  טיים 100 
 
קיראן מזומדאר-שאו (באנגלית: Kiran Mazumdar-Shaw; נולדה ב-23 במרץ 1953) היא יזמית מיליארדרית הודית. היא המייסדת ויושבת ראש של ביוקון (אנ') חברת ביוטכנולוגיה ענקית, שבסיסה בבנגלור ולה מפעלים בכל רחבי הודו.
בשנת 2014 היא זכתה במדליית הזהב של אות'מר (אנ') על תרומתה יוצאת הדופן לקידום המדע והכימיה.
בשנת 2024 הונה האישי הוערך על ידי פורבס ב-3.3 מיליארד דולר.
ביוגרפיה

קיראן מזומדאר נולדה ב-23 במרץ 1953 בבנגלור, להורים גוג'ראטים. היא סיימה את לימודיה בבית הספר התיכון בשנת 1968 ולאחר מכן למדה ביולוגיה וזואולוגיה בקולג' לנשים שהוא שלוחה של אוניברסיטת בנגלור (אנ'). ובהמשך למדה באוניברסיטה ובשנת 1973 סיימה את לימודיה עם תואר ראשון בזואולוגיה.  היא קיוותה להתקבל לבית ספר לרפואה, אך לא הצליח להשיג מלגה).
אביה, רסנדרה מזומדאר (Rasendra Mazumdar), היה מומחה להכנת בירה (brewmaster) ובעצתו היא נסעה, בשנת 1974 ללמוד את התחום באוניברסיטת מלבורן באוסטרליה. היא הייתה האישה היחידה שנרשמה והייתה ראשונה בהישגיה בכתה.
בין השנים 1975–1977 היא עבדה בתחום, אך כאשר בדקה את אפשרויות הקידום נאמר לה שלא ניתן להעסיק אותה כי "זו עבודה של גבר".